У Міністэрстве Дзяржаўнай Маёмасьці лічаць: колькасьць аб'ектаў гэтай формы маёмасьці павінна быць аптымізаваная. Прыватызацыю трэба праводзіць больш актыўна. Практыку рэфармаваньня дзяржпрадпрыемстваў толькі па ініцыятыве працоўных калектываў трэба мяняць. Да таго ж праблемы стварэньня эфэктыўнай сыстэмы кіраваньня дзяржаўнай маёмасьцю прымушаюць разглядаць прыватызацыю як частку адзінай тэхналёгіі кіраваньня аб'ектамі дзяржуласнасьці. Мэтай палітыкі ўладаў у галіне прыватызацыі павінна стаць кардынальнае павышэньне эфэктыўнасьці функцыяваньня прадпрыемстваў і эканомікі наагул.